સર્કસમાં રહેતા અને કામ કરતા પ્રાણીઓ અત્યંત ખુશ છે , કારણકે હવે તેમના ઘરે નવા મહેમાન આવવાના છે , અને એ પણ ઉડીને !!! ઉડતા બતકો / હંસો બધા જ પ્રાણીઓ માટે તેમના નવા જન્મેલા બાળકોની ડીલીવરી આપવા આવી રહ્યા છે !!! હા , અહીંયા બાળકો જન્મતા નથી , પણ હવામાંથી ડીલીવર થાય છે ❗ બધા જ પ્રાણીઓના બચ્ચાઓ આવી જાય છે , પણ જમ્બો નામની હાથણીનું બચ્ચું હજી આવ્યું નથી . . . ખુબ મોડેથી , પણ તે આવે છે જરૂર . . . પણ આ શું ? તેના કાન તો એક હાથ જેવડા લાંબા છે અને ચાલતા સમયે પણ નીચે ઢસડાઇ રહ્યા છે . . . નાનું મદનીયુ બીજા પ્રાણીઓમાં હાંસીને પાત્ર બને છે અને તે લોકો તેને જમ્બોની જગ્યાએ ડમ્બો કહીને બોલાવવા લાગે છે 😦